钦定古今图书集成/明伦汇编/闺媛典/第206卷 > 陈弘兆妻倪氏
## 钦定古今图书集成/明伦汇编/闺媛典/第206卷 > 陈弘兆妻倪氏

按《上虞县志》：“倪氏，绅之女，归陈弘兆，生子甫一月，弘
兆死，氏典衣以毕殓葬，誓死靡他。其继姑又自生子，
氏虑为所逼，归依于父，而父又贫，氏辄枵腹以鍼黹
佐父。朝夕逢姑诞，必市果面为寿。每寒食、中元、除夕
及弘兆忌日，则以只鸡麦饭奠于墓所。及子稍长，父
绅亦死，乃携子归于陈，葺废居栖焉。年七十一卒。”